Heym

Heym AG er en tysk våpenprodusent som ble grunnlagt i 1865. Heym produserer hagler og rifler.

Selskapets historie 
I juli 1865 ble Heym grunnlagt av Friedrich Wilhelm Heym i den tyske byen Suhl.

Den 24. mai 1891 fikk Heym godkjent patent nummer 60215 på en jaktrifle med tre løp (en såkalt drilling) og tre avtrekkere på samme akse. Dette våpenet er den første kjente drillingen uten hane. Heym utvidet produksjonen med flere drillinger, hagler og rifle/hagle-kombivåpen. Frem til 1914 var Russland det viktigste eksportmarkedet til Heym.

I 1912 overtok Adolf Heym ledelsen av selskapet og begynte å endre fokuset på eksportmarkedet fra Russland til USA. I 1930 overtok August Heym ledelsen av selskapet og startet produksjonen av Anson & Deeley drillingen, dobbeltrifle-drillinger, drillinger med tre avtrekkere, dobbeltrifler, og rifle/hagle-kombinasjonsvåpen.

I 1945 etter andre verdenskrig ble Heym startet på nytt i Vest-Tyskland. Fabrikken ble flyttet til Ostheim vor der Rhön i Nedre Franken. August og Rolf Heym så til etableringen av den nye fabrikken. Heym produserte på denne tiden blant annet gjøkur, regnestaver, spinnerokker og diverse andre produkter.

I 1952 bygde Heym en ny fabrikk i Münnerstadt i Nedre Franken i Tyskland, og overførte produksjon til den nye fabrikken. I 1960 kjøpe Heym sin første maskin for kaldhamring. I 1963 overtok Rolf Heym ledelsen av selskapet, et virke han hadde frem til sin død i 1972. I 1972 overtok Elisabeth Heym ledelsen av selskapet og begynte å ekspandere til nye utenlandske markeder.

I 1988 overtok svetiseren Oskar W. Zurflüh fra Zürich ledelsen av selskapet. I 1992 ble selskapet overført til Jürgen Nierich i München som HEYM Jagdwaffenfabrik GmbH & Co. KG. I 1995 ble bygde Heym en ny våpenfabrikk i Gleichamberg / Thüringen i Tyskland og overført produksjonen fra Münnerstadt. 

Den 1. februar 1998 reetablerte Thomas Wolkmann fra Erfurt selskapet under navnet HEYM Waffenfabrik GmbH, med et sterkt fokus på utenlandske markeder, og da særlig Øst-Europa. I oktober 2002 ble selskapet børsnotert. I februar 2007 ble navnet endret til Heym AG.

Modeller 

 Kombi hagle/rifle Mod. 22F
 Repeterrifle Mod. SR 10 (lik som Mauser 2000?)
 Repeterrifle Mod. SR 40 short action
 Mauser 3000 (lik som Heym SR20?)
 Repeterrifle SR 20
 Repeterrifle SR 21
 Repeterrifle SR 30
 Over/under-rifle Mod. 55
 Sidelås-drilling Mod. 37
 Fallblokkrifle, (Heym/Ruger) HR 30 / 38
 Dobbeltrifle, Mod. 80 / 88
 Over/under dobbeltrifle Mod. 26
 Militært treningsutstyr
 Signalpistoler
 4.5 mm luftpistoler
 4.5 mm luftrifle "HEYM Junior"
 "HEYM" luftrifle

Nye produkter siden 1995:

 Spesialutgaver av rettrekkerriflen Heym SR 30
 Introduksjon av repeterriflen Heym SR 21
 Heym sidelås drillingrifle Mod. 37 BK
 Heym sidelås firlingrifle Mod. 37 V
 Heym Express Light
 Heym sidelås dobbeltrifle Mod. 88 B/SS-Jumbo
 Heym Grand Royal (spesialbygde rifler)

Priser og utmerkelser 

 1887 Sølvmedalje i Königsberg
 1893 Bronsemedalje i Erfurt
 1897 Sølvmedalje i Erfurt
 1895 Gullmedalje i Dresden
 1897 Bronsemedalje i Leipzig
 1914 Sølvmedalje i Warsawa, Polen
 1914 Gullmedalje i Kiev, Russland
 1924 Gullmedalje i Frankfurt

Referanser

Eksterne lenker 
 Tysk nettsted
 Amerikansk nettsted

Våpenprodusenter